**DODATNE PROVJERE**

* U ponedjeljak, 2. srpnja 2018. godine, u 23:59 sati ističe rok za prijavu programa obrazovanja koji imaju raniji rok prijave zbog provođenja dodatnih provjera.
* U IV. gimnaziji to su tri dvojezična programa: DVO-engleski jezik, DVO-francuski jezik i DVO-njemački.
* Provjere znanja za dvojezičnu nastavu održat će se prema rasporedu i uvjetima koji je objavljeni u Natječaju. Svi kandidati su obvezni pristupiti provjeri znanja ili u skladu s uvjetima Natječaja donijeti odgovarajuće potvrde.
* U istim terminima provode se i provjere znanja za sve učenike koji su kao prvi strani jezik prijavili jezik koji nisu učili u osnovnoj školi barem 4 godine.
* Raspored učenika po učionicama, po abecednom redu, bit će izvješen na oglasnoj ploči i vratima učionica neposredno prije ispita.
* Na ispit je, osim navedenog u Natječaju, potrebno donijeti i identifikacijsku ispravu sa slikom i kemijsku olovku.
* Rezultati dodatnih provjera, kao specifični uvjeti, bit će evidentirani u sustavu (isti dan ili najkasnije drugi) kao položeno ili nije položeno (bez dodatnih bodova).